**NOTA INFORMATIVĂ**

**la proiectul Hotărârii Guvernului cu privire la serviciile în domeniul metrologiei prestate contra plată de către Institutul Național de Metrologie**

**1. Temei pentru elaborare:**

Proiectul Hotărîrii Guvernului cu privire la serviciile prestate de către Institutul Național de Metrologie (INM) este elaborat întru dezvoltarea prevederilor noii legi – Legea metrologiei nr.19 din 04 martie 2016

**2. Scopul elaborării:**

Proiectul de hotărîre propus spre examinare prezintă aspecte necesare pentru implementarea Legii metrologiei nr.19 din 4 martie, precum și a prevederilor art. 32 din Legea nr.98 din 04.05.2012 privind administraţia publică centrală de specialitate, care prevede că Guvernul stabileşte nomenclatorul serviciilor publice prestate persoanelor fizice şi juridice de instituţiile publice din sfera de competenţă a ministerelor sau a altor autorităţi administrative centrale, mărimea taxelor la serviciile prestate contra plată, precum şi modul şi direcţiile de utilizare a mijloacelor speciale după tipurile lor.

**3. Generalităţi:**

Ajustarea tarifelor în conformitate cu situația economico-financiară actuală este necesară deoarece din momentul aprobării tarifelor (anul 2014) s-au produs multe schimbări ce influențează direct sau indirect componentele costului serviciilor în domeniul metrologiei prestate de către INM, precum și posibilitățile financiare ale INM necesare pentru elaborarea, cercetarea, dezvoltarea, perfecţionarea, menţinerea şi conservarea etaloanelor naționale, elaborarea documentelor normative; pregătirea și perfecționarea specialiștilor în domeniu.

4. **Esenţa proiectului de hotărîre:**

Sursele de finanțare ale INM, conform art. 22 din Legea nr. 19 din 04.03.2016 se formează din:

a) mijloacele financiare de la bugetul de stat;

b) veniturile colectate ale Institutului Naţional de Metrologie, alcătuite din:

- taxele percepute pentru diseminarea unităţilor de măsură legale de la etaloanele naţionale la etaloanele de nivel ierarhic inferior;

- taxele percepute pentru aprobări de model, verificări metrologice ale mijloacelor de măsurare, expertize metrologice;

- chiria sau darea în locaţiune a spaţiilor/încăperilor;

- donaţii, sponsorizări şi alte mijloace băneşti legale;

c) resursele proiectelor finanţate din surse externe.

Conform art. 5, alin. (4) din Legea metrologiei nr. 19 din 04.03.2016, INM, în calitatea sa de instituție publică subordonată autorității centrale de metrologie, are următorele funcții principale:

1. *funcții de metrologie generală:*
* implementează, la nivel naţional, politica de stat în domeniul metrologiei;
* asigură trasabilitatea metrologică a rezultatelor măsurărilor, efectuate în Republica Moldova, la Sistemul Internaţional de Unităţi (SI);
* încheie şi realizează acordurile de recunoaştere mutuală a etaloanelor naţionale şi a certificatelor de etalonare emise de către institutele naţionale de metrologie, în conformitate cu cerinţele Comitetului Internaţional de Măsuri şi Greutăţi (CIMP MRA);
* consultă organele centrale de specialitate ale administraţiei publice şi persoanele fizice şi juridice pe probleme tehnice în domeniul metrologiei;
* instruieşte şi perfecţionează verificatorii metrologi;
* organizează comparările interlaboratoare la nivel naţional;

2*) funcţii de metrologie legală*:

* exercită controlul metrologic legal prin aprobări de model, verificări metrologice ale mijloacelor de măsurare în situaţii speciale, în cazul în care doar Institutul Naţional de Metrologie este dotat tehnic pentru efectuarea acestora, prin expertize metrologice şi expertize ale proiectelor de documente normative din domeniul metrologiei legale;
* realizează acordurile încheiate cu alte ţări privind recunoaşterea rezultatelor încercărilor în scopul aprobării de model, a rezultatelor verificărilor metrologice;
* ţine Registrul de stat al mijloacelor de măsurare, gestionează baza de date a entităţilor deţinătoare de avize tehnice de înregistrare;
* eliberează avize tehnice de înregistrare în scopul evidenţei persoanelor fizice sau juridice care repară, pun în funcţiune şi montează mijloace de măsurare, precum şi a celor care produc preambalate şi sticle utilizate ca recipiente de măsură;
* elaborează proiecte de documente normative în domeniul metrologiei legale, armonizate cu practica internaţională şi cea regională;
* formează şi gestionează fondul naţional de documente normative în domeniul metrologiei legale, de asemenea stabileşte modul de utilizare a acestui fond.

Mijloacele proprii ale INM sunt obţinute din prestarea serviciilor cu plată pentru activităţile de metrologie desfășurate şi pentru instruiri în domeniu. INM prestează contra plată un şir de servicii aferente în domeniul metrologiei printre care serviciile de etalonare a mijloacelor de măsurare, încercări metrologice în scopul aprobării de model, recunoașterea rezultatelor încercărilor metrologice în scopul aprobării de model a mijloacelor de măsurare noi importate, efectuate în alte state.

În prezent, tarifele la serviciile prestate de INM sunt aprobate prin Hotărîrea Guvernului nr. 637 din 28.07.2014 privind aprobarea tarifelor și Metodologiei de calcul al tarifelor la serviciile prestate de Institutul Național de Metrologie în domeniul metrologiei.

Luînd în considerație faptul prin Legea metrologiei nr. 19 din 04.03.16 (care va intra în vigoare pe data de 15 octombrie 2016) a fost aprobată ca anexă Metodologia de calcul al tarifelor la serviciile metrologice prestate de Institutul Național de Metrologie, a apărut necesitatea abrogarării Hotărîrii Guvernui nr. 637 din 28.07.14 și elaborarării prezentului proiect de Hotărîre de Guvern cu privire la serviciile în domeniul metrologiei prestate contra plată de către Institutul Național de Metrologie.

**5. Măsuri instituţionale şi organizatorice pe care le implică actul elaborat:**

Proiectul nu prevede instituirea sau reorganizarea instituţională în autorităţile existente. Adoptarea proiectului hotărîrii Guvernului va permite dezvoltarea continuă și durabilă a instituției publice INM, astfel considerăm necesar aprobarea proiectului de Hotărîre de Guvern.

**6. Consultarea proiectului de hotărîre de Guvern:**

Proiectul Hotărîrii Guvernului, nota informativă și AIR sunt plasate pe pagina web oficială a Ministerului Economiei ([www.mec.gov.md](http://www.mec.gov.md)).

**Viceprim-ministru,**

**ministrul economiei Octavian CALMÎC**